CELEX: 62017TN0043
Language: sk
Date: 2017-01-24 00:00:00
Title: Vec T-43/17: Žaloba podaná 24. januára 2017 – No Limits/EUIPO – Morellato (NO LIMITS)

27.3.2017   
            
            
               SK
            
            
               Úradný vestník Európskej únie
            
            
               C 95/17
            
         Žaloba podaná 24. januára 2017 – No Limits/EUIPO – Morellato (NO LIMITS)
   (Vec T-43/17)
   (2017/C 095/26)
   Jazyk, v ktorom bola podaná žaloba: taliančina
   
      Účastníci konania
   
   
      Žalobkyňa: No Limits International Investments SA (Bissone, Švajčiarsko) (v zastúpení: F. Canu, advokát)
   
      Žalovaný: Úrad Európskej únie pre duševné vlastníctvo (EUIPO)
   
      Ďalší účastník konania pred odvolacím senátom: Morellato SpA (Fratte di Santa Giustina in Colle, Taliansko)
   
      Údaje týkajúce sa konania pred EUIPO
   
   
      Majiteľ spornej ochrannej známky: žalobkyňa.
   
      Dotknutá sporná ochranná známka: slovná ochranná známka Európskej únie „NO LIMITS“ – ochranná známka Európskej únie č. 67 967.
   
      Konanie pred EUIPO: konanie o vyhlásení neplatnosti.
   
      Napadnuté rozhodnutie: rozhodnutie piateho odvolacieho senátu EUIPO z 21. novembra 2016 vo veci R 2007/2015-5.
   
      Návrhy
   
   Žalobkyňa navrhuje, aby Všeobecný súd:
   
               —
            
            
               zrušil napadnuté rozhodnutie,
            
         
               —
            
            
               uložil EUIPO a vedľajšej účastníčke konania povinnosť nahradiť trovy konania R 2007/2015-5 pred odvolacím senátom, konania 2919C pred zrušovacím oddelením a konania pred Všeobecným súdom.
            
         
      Uvádzané žalobné dôvody
   
   
               —
            
            
               porušenie a/alebo nesprávne uplatnenie článku 53 ods. 1 nariadenia č. 207/2009 – nesprávnosť napadnutého rozhodnutia, pokiaľ ide o príslušný dátum posúdenia relatívnej neplatnosti ochrannej známky Európskej únie,
            
         
               —
            
            
               porušenie alebo nesprávne použitie článku 53 nariadenia č. 207/2009 – chýbajúce, nedostatočné a kontradiktórne odôvodnenie týkajúce sa uplatniteľnosti právoplatného rozsudku č. 4425/2013 Corte di Appello (odvolací súd) v Miláne vo vzťahu k ochrannej známke Európskej únie,
            
         
               —
            
            
               chýbajúce, nedostatočné a kontradiktórne odôvodnenie týkajúce sa uplatnenia článku 54 ods. 2 na ochrannú známku Európskej únie,
            
         
               —
            
            
               porušenie a/alebo nesprávne uplatnenie článku 53 nariadenia č. 207/2009 – nesprávne a kontradiktórne odôvodnenie.